CELEX: 32018D0824
Language: hr
Date: 2018-06-04 00:00:00
Title: Provedbena odluka Komisije (EU) 2018/824 оd 4. lipnja 2018. o prekidu antidampinškog postupka koji se odnosi na uvoz ferosilicija podrijetlom iz Egipta i Ukrajine

5.6.2018   
            
            
               HR
            
            
               Službeni list Europske unije
            
            
               L 139/25
            
         PROVEDBENA ODLUKA KOMISIJE (EU) 2018/824
   оd 4. lipnja 2018.
   o prekidu antidampinškog postupka koji se odnosi na uvoz ferosilicija podrijetlom iz Egipta i Ukrajine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”), a posebno njezin članak 9. stavak 1.,
   budući da:
   A   POKRETANJE POSTUPKA
   
   
               (1)
            
            
               Dana 2. kolovoza 2017. Europska komisija („Komisija”) pokrenula je antidampinški ispitni postupak povezan s uvozom u Uniju ferosilicija podrijetlom iz Egipta i Ukrajine i objavila obavijest o njegovu pokretanju u Službenom listu Europske unije (2).
            
         
               (2)
            
            
               Ispitni postupak pokrenut je nakon pritužbe koju je podnijelo društvo Euroalliages („podnositelj pritužbe”) u ime četiri proizvođača iz Unije, odnosno Ferropem, Ferroatlántica SL, OFZ i Huta Laziska SA koji čine više od 90 % ukupne proizvodnje ferosilicija u Uniji. Pritužba je sadržavala uvjerljive dokaze o štetnom dampingu, koji su se smatrali dostatnima da se opravda pokretanje postupka.
            
         
               (3)
            
            
               Komisija je o pokretanju postupka obavijestila podnositelja pritužbe, poznate proizvođače izvoznike u Egiptu i Ukrajini, poznate uvoznike, korisnike i ostale strane za koje se zna da su zainteresirane te predstavnike Egipta i Ukrajine. Zainteresirane strane imale su mogućnost pisanim putem iznijeti svoje stavove i zatražiti saslušanje u roku određenom u Obavijesti o pokretanju postupka.
            
         
               (4)
            
            
               Od prosinca 2017. do veljače 2018. obavljene su provjere u prostorima četiriju proizvođača iz Unije, proizvođača izvoznika koji surađuju iz Egipta i Ukrajine i jednog povezanog uvoznika koji surađuje iz Unije.
            
         B   POVLAČENJE ZAHTJEVA I PREKID POSTUPKA
   
   
               (5)
            
            
               Podnositelj pritužbe 27. veljače 2018. obavijestio je e-poštom Komisiju o povlačenju svoje pritužbe.
            
         
               (6)
            
            
               Na temelju članka 9. stavka 1. Osnovne uredbe postupak se može prekinuti ako se pritužba povuče uz uvjet da takav prekid nije protivan interesu Unije.
            
         
               (7)
            
            
               Ispitnim postupkom nisu otkriveni razlozi zbog kojih bi navedeni prekid bio protivan interesu Unije. Stoga je Komisija zaključila da bi se taj ispitni postupak trebao prekinuti.
            
         
               (8)
            
            
               Zainteresirane strane o tome su obaviještene te im je omogućeno da se očituju. Međutim, Komisija nije zaprimila primjedbe kojima bi se pokazalo da bi navedeni prekid bio protivan interesu Unije.
            
         
               (9)
            
            
               Komisija stoga zaključuje da je antidampinški postupak koji se odnosi na uvoz u Uniju ferosilicija, feroslitine s najmanjim masenim udjelom silicija od 20 %, ali ne većim od 96 % i najmanjim masenim udjelom željeza od 4 %, podrijetlom iz Egipta i Ukrajine potrebno prekinuti bez uvođenja mjera.
            
         
               (10)
            
            
               Ova je Odluka u skladu s mišljenjem Odbora uspostavljenog člankom 15. stavkom 1. Osnovne uredbe,
            
         DONIJELA JE OVU ODLUKU:
   Članak 1.
   Prekida se antidampinški postupak koji se odnosi na uvoz ferosilicija, feroslitine s najmanjim masenim udjelom silicija od 20 %, ali ne većim od 96 % i najmanjim masenim udjelom željeza od 4 %, podrijetlom iz Egipta i Ukrajine, trenutačno razvrstanog u oznake KN 7202 21 00, 7202 29 10 i 7202 29 90.
   Članak 2.
   Ova Odluka stupa na snagu dan nakon objave u Službenom listu Europske unije.
   
      Sastavljeno u Bruxellesu 4. lipnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 176, 30.6.2016., str. 21.
   
   
      (2)  SL C 251, 2.8.2017., str. 5.